Rozsudok Okresného súdu Prešov sp. zn. 41T/23/2024 z 9. 10. 2024
Rozsudok Okresného súdu Prešov z 9. októbra 2024, sp. zn. 41T/23/2024, ECLI:SK:OSPO:2024:8124010772.3
Súd: Okresný súd Prešov
Spisová značka: 41T/23/2024
ECLI: ECLI:SK:OSPO:2024:8124010772.3
Dátum vydania: 9. 10. 2024
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 41T/23/2024 8124010772 09. 10. 2024 JUDr. Marián Vorobel ECLI:SK:OSPO:2024:8124010772.3
ROZSUDOK V MENE SLOVENSKEJ REPUBLIKY 41T/23/2024 Okresný súd Prešov, samosudcom JUDr. Mariánom Vorobelom na hlavnom pojednávaní konanom dňa 09. októbra 2024 v Prešove takto rozhodol: 41T/23/2024 rozhodol: Obžalovaný: A. B., nar. XX.XX.XXXX, trvale bytom C. XX, A. sa uznáva vinným z prečinu zanedbania povinnej výživy podľa § 207 ods. 1 Trestného zákona, pretože: v období od 15.05.2023 doposiaľ v A. a inde ako biologický otec mal. dcéry D. E., nar. XX.XX.XXXX úmyselne neplnil vyživovaciu povinnosť riadne a včas na svoju dcéru aj napriek tomu, že rozsudkom Okresného súdu v Prešove č.k. 38P/116/2023-42 zo dňa 18.10.2023, právoplatným dňa 15.11.2023 a vykonateľným dňa 16.11.2023, bol zaviazaný prispievať na maloletú D. E. sumou 90,- Eur mesačne, ktoré má poukazovať k rukám vždy do 15. dňa v mesiaci vopred, počnúc dňom 15.05.2023 opakovane do budúcna, pričom dĺžne výživné za obdobie od 15.05.2023 do 31.10.2023 vo výške 496,- EUR ho súd zaviazal platiť v splátkach po 41,- EUR mesačne spolu s bežným výživným až do zaplatenia, (teda mesačne spolu 131 Eur), pod následkom straty výhody splátok, čím za obdobie od 15.05.2023 doposiaľ m vznikol dlh na výživnom voči D. E. vo výške najmenej 1.367,- Eur teda úmyselne najmenej dva mesiace v období dvoch rokov neplnil zákonnú povinnosť vyživovať iného
Za to mu súd ukladá: Podľa § 207 ods. 1 Trestného zákona v spojení s § 54 Trestného zákona ukladá trest povinnej práce vo výmere 200 (dvesto) hodín.
Podľa § 55 ods. 1 Trestného zákona v spojení s § 51 ods. 4 písm. e) Trestného zákona je obžalovaný povinný najneskôr do 1 (jedného) roka od nariadenia trestu povinnej práce zaplatiť zameškané výživné. Poučenie: 41T/23/2024 Proti tomu rozsudku možno podať odvolanie do 15 dní od jeho oznámenia na Okresnom súde Prešov. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Rozsudok môže odvolaním napadnúť aj zákonný zástupca mladistvého, obhajca, obidvaja aj proti jeho vôli a aj orgán sociálnoprávnej ochrany detí a sociálnej kurately. Rozsudok možno napadnúť odvolaním len v niektorej jeho časti alebo sa odvolania výslovne vzdať. O odvolaní rozhodne Krajský súd v Prešove. Písomné vyhotovenie tohto rozsudku neobsahuje v zmysle ust. § 172 ods. 2 Tr. poriadku odôvodnenie, pretože osoby oprávnené na podanie odvolania sa tohto práva výslovne vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2024:8124010772.3 (dáta aktuálne k 12. 11. 2026). Záväzné je znenie zverejnené súdom.




